open-index/open-wikipedia-markdown huggingface dataset:
আমিন আল দাখিল

**আমিন আল দাখিল** (; জন্ম: ৬ মার্চ ২০০২) হলেন একজন ইরাকি–বেলজীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব বার্নলি এবং বেলজিয়াম জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে হিসেবে খেলেন।

২০১৮ সালে, দাখিল বেলজিয়াম অনূর্ধ্ব-১৭ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় তিন বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২৩ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।

## প্রারম্ভিক জীবন
আমিন আল দাখিল ২০০২ সালের ৬ই মার্চ তারিখে ইরাকের বাগদাদে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
দাখিল বেলজিয়াম অনূর্ধ্ব-১৭, বেলজিয়াম অনূর্ধ্ব-১৮ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। বেলজিয়ামের বয়সভিত্তিক দলের হয়ে তিনি প্রায় ৩ বছরে ১২ ম্যাচে অংশগ্রহণ করে ১টি গোল করেছেন।

২০২৩ সালের ১৭ই জুন তারিখে, ২১ বছর, ৩ মাস ও ১১ দিন বয়সে, ডান পায়ে ফুটবল খেলায় পারদর্শী দাখিল অস্ট্রিয়ার বিরুদ্ধে অনুষ্ঠিত উয়েফা ইউরো ২০২৪ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৪তম মিনিটে মধ্যমাঠের খেলোয়াড় লেয়ান্ডার ডেন্ডনকারের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৭ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি অস্ট্রিয়া ১–১ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে দাখিল সর্বমোট ৪ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইরাকি ফুটবলার
বিষয়শ্রেণী:বেলজীয় পুরুষ ফুটবলার
বিষয়শ্রেণী:বার্নলি ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:বেলজিয়ামের আন্তর্জাতিক যুব ফুটবলার
বিষয়শ্রেণী:বেলজিয়ামের অনূর্ধ্ব-১৭ আন্তর্জাতিক ফুটবলার
বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার
বিষয়শ্রেণী:বেলজিয়ামের পুরুষ আন্তর্জাতিক ফুটবলার
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:ভিএফবি স্টুটগার্টের খেলোয়াড়
বিষয়শ্রেণী:ইংল্যান্ডে বেলজীয় প্রবাসী ক্রীড়াবিদ
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:স্ট্যান্ডার্ড লিয়েজের খেলোয়াড়
বিষয়শ্রেণী:সিন্ট-ট্রইডেন্সে ফুটবল ক্লাবের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:বেলজীয় প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:২১শ শতাব্দীর বেলজীয় পুরুষ ক্রীড়াবিদ
১৯৭৬ বগুড়া সেনা বিদ্রোহ

**১৯৭৬ বগুড়া বিদ্রোহ** ১৯৭৬ সালের ৩০ এপ্রিল বগুড়া সেনানিবাসে অবস্থানরত বাংলাদেশ সেনাবাহিনীর সৈন্যদের একটি ব্যর্থ বিদ্রোহ ছিল। ব্যর্থ বিদ্রোহের পর, মেজর জেনারেল জিয়াউর রহমান তাওয়াবকে অবসরে পাঠিয়ে দেন, চার অফিসারকে ফেরত পাঠান এবং বেঙ্গল ল্যান্সার্সকে ভেঙে দেন। ২২ তম বেঙ্গল রেজিমেন্ট ১৯৭৭ সালের বগুড়া বিদ্রোহে সৈয়দ ফারুক রহমানের মুক্তির আহ্বান জানাতে বিদ্রোহ করে।

## পটভূমি
শেখ মুজিবুর রহমান এবং তার পরিবারের বেশিরভাগ সদস্য ১৫ আগস্ট ১৯৭৫-এর অভ্যুত্থানে নিহত হন। খন্দকার মোশতাক আহমেদ বাংলাদেশের রাষ্ট্রপতি হন এবং শেখ মুজিবুর রহমানের খুনিদের প্রশংসা করেন। অভ্যুত্থানের সাথে জড়িত রেজিমেন্টগুলিকে বিভক্ত করে বাংলাদেশের বিভিন্ন সেনানিবাসে ছড়িয়ে দেওয়া হয়েছিল। অভ্যুত্থান ও হত্যাকাণ্ডে জড়িত কর্মকর্তাদের বাংলাদেশের কূটনৈতিক মিশনে পদ দেওয়া হয়েছিল।

বেঙ্গল ল্যান্সার্সরা শেখ মুজিবুর রহমানের অভ্যুত্থান ও হত্যার সাথে সরাসরি জড়িত ছিল। তাদের বগুড়া সেনানিবাসে পোস্ট করা হয় এবং তাদের অফিসারদের বাংলাদেশের বাইরে কূটনৈতিক পোস্টিংয়ে পাঠানো হয়। বাংলাদেশ সেনাবাহিনীর প্রধান মেজর জেনারেল জিয়াউর রহমান বেঙ্গল ল্যান্সার্সকে বগুড়ায় নিয়ে যেতে অসুবিধার সম্মুখীন হন কিন্তু বাংলাদেশ বিমান বাহিনীর প্রধান এয়ার ভাইস মার্শাল মুহাম্মদ গোলাম তাওয়াব বেঙ্গল ল্যান্সার্সের বিরুদ্ধে বিমান বাহিনীর বিমান ব্যবহার করার হুমকি দেওয়ার পর বাধ্য হন।

## ভূমিকা
তাওয়াব, সশস্ত্র বাহিনীর ইসলামপন্থী উপদলের একজন ডানপন্থী ব্যক্তিত্ব, গোপনে ১৯৭৬ সালের মার্চে একটি বিশাল ধর্মীয় সমাবেশের কারিগর ছিল যা সংবিধানে ইসলামী বিধানের দাবি করেছিল। তিনি এবং অন্যান্য অভ্যুত্থানের ষড়যন্ত্রকারীরা বাংলাদেশকে একটি ইসলামী প্রজাতন্ত্রে পরিণত করতে চেয়েছিলেন এবং রাজনৈতিক ক্ষমতার অংশ চেয়েছিলেন। পরের মাসে তাওয়াব শেখ মুজিবুর রহমানের হত্যাকাণ্ডের সাথে জড়িত চার সেনা কর্মকর্তার প্রত্যাবর্তন এবং বগুড়া সেনানিবাসে বেঙ্গল ল্যান্সার্সে যোগদানকে সমর্থন করে।

লেফটেন্যান্ট কর্নেল (অব.) খন্দকার আবদুর রশিদ ২০ এপ্রিল ১৯৭৬ তারিখে ব্যাংকক থেকে ঢাকার উদ্দেশ্যে আকাশপথে যান। আবদুর রশিদ পরের কয়েক দিন বিচক্ষণতার সাথে তার পুরানো পোশাক (২য় ফিল্ড আর্টিলারি) এবং লেফটেন্যান্ট কর্নেল (অব.) সৈয়দ ফারুক রহমান সদস্যদের সক্রিয় করতে অতিবাহিত করেন। রহমানের প্রাক্তন সাঁজোয়া কমান্ড, যা বগুড়ায় বেঙ্গল ল্যান্সার্স এবং সাভারে ১ম বেঙ্গল ক্যাভেলরিতে বিভক্ত ছিল। ২৩ এপ্রিল সিঙ্গাপুর থেকে বিমানযোগে ঢাকায় আসেন সৈয়দ ফারুক। সাভারে তার ট্যাংক ক্রুরা তাকে উষ্ণ অভ্যর্থনা জানায়।

## অপারেশন
কর্নেল সৈয়দ ফারুক রহমানের অধীনে ১৯৭৬ সালের বগুড়া বিদ্রোহের নেতৃত্বে, একজন অফিসার তাওয়াব ফিরে আসেন। বাংলাদেশ সরকার এই বিদ্রোহের প্রতি দৃঢ় প্রতিক্রিয়া জানায় এবং ইউনিটটিকে সম্পূর্ণরূপে ধ্বংস করার হুমকি দেয়। সৈয়দ ফারুক রহমান এই শর্তে আত্মসমর্পণ করেন যে তার বিচার হবে না এবং তাকে বাংলাদেশ ত্যাগ করতে দেওয়া হবে।

## তথ্যসূত্র

বিষয়শ্রেণী:১৯৭৬-এ বাংলাদেশে অপরাধ
বিষয়শ্রেণী:১৯৭৬-এ সংঘাত
বিষয়শ্রেণী:বাংলাদেশে সহিংসতা
বিষয়শ্রেণী:১৯৭৬-এ বাংলাদেশে খুন
বিষয়শ্রেণী:বিদ্রোহ
বিষয়শ্রেণী:বাংলাদেশের ইতিহাস (১৯৭১-বর্তমান)
বিষয়শ্রেণী:বাংলাদেশের সামরিক ইতিহাস
বিষয়শ্রেণী:১৯৭৬-এ সামরিক ইতিহাস
বিষয়শ্রেণী:বাংলাদেশে সামরিক অভ্যুত্থান
বিষয়শ্রেণী:১৯৭০-এর দশকে বাংলাদেশে অভ্যুত্থানের প্রচেষ্টা
বিষয়শ্রেণী:বগুড়া
বিষয়শ্রেণী:জিয়াউর রহমান
ইয়োর্গোস ল্যান্থিমোস

**ইয়োর্গোস** **ল্যান্থিমোস**  ;    ; জন্ম 23 সেপ্টেম্বর ১৯৭৩) একজন গ্রীক চলচ্চিত্র নির্মাতা। তিনি একাধিক আন্তর্জাতিক পুরস্কার ও সম্মাননা পেয়েছেন। এর মধ্যে রয়েছে একটি ব্রিটিশ অ্যাকাডেমি চলচ্চিত্র পুরস্কার, পাশাপাশি পাঁচবার একাডেমি পুরস্কার এবং একবার গোল্ডেন গ্লোব পুরস্কারের জন্য মনোনয়ন।

২০০১ সালে হাস্যরসাত্মক *মাই বেস্ট ফ্রেন্ড* এর মাধ্যমে পরিচালক হিসেবে চলচ্চিত্রে আত্মপ্রকাশ করার আগে ইয়োর্গোস পরীক্ষামূলক থিয়েটারে তার কর্মজীবন শুরু করেছিলেন। তিনি মনস্তাত্ত্বিক ড্রামা ফিল্ম *ডগটুথ* (২০০৯) পরিচালনা করে খ্যাতি অর্জন করেন। এই চলচ্চিত্রটি ফ্রান্সের কান চলচ্চিত্র উৎসবে আঁ সেরতাঁ র‍্যগার পুরস্কার জিতেছিল । এছাড়াও শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের জন্য মনোনীত হয়েছিল। ল্যান্থিমোস তিক্ত হাস্যরসাত্মক *[[দ্য লবস্টার]]* (২০১৫) দিয়ে ইংরেজি ভাষার চলচ্চিত্র নির্মাণে শুরু করে। *দ্য লবস্টার* শ্রেষ্ঠ মৌলিক চিত্রনাট্য বিভাগে একাডেমি পুরস্কার এবং মনস্তাত্ত্বিক থ্রিলার *দ্য কিলিং অব আ স্যাক্রেড ডিয়ার* (২০১৭) এর জন্য মনোনয়ন লাভ করে।

তিনি ব্ল্যাক কমেডি *[[দ্য ফেভারিট]]* (২০১৮) এবং *[[পুওর থিংস (চলচ্চিত্র)|পুওর থিংস]]* (২০২৩), অ্যান্থলজি ফিল্ম *কাইন্ডস অব কাইন্ডনেস* (২০২৪) এবং *[[বুগোনিয়া (চলচ্চিত্র)|বুগোনিয়া]]* (২০২৫)-এ অভিনেত্রী এমা স্টোন-এর সাথে একত্রে কাজ করেন।। *দ্য ফেভারিট* ও *পুওর থিংস*-এর জন্য ল্যান্থিমোস সেরা পরিচালক এবং শ্রেষ্ঠ চলচ্চিত্র বিভাগে একাডেমি পুরস্কারের জন্য মনোনয়ন পেয়েছিলেন। এছাড়াও তিনি ৮০তম ভেনিস আন্তর্জাতিক ফিল্ম ফেস্টিভ্যালে *পুওর থিংস* চলচ্চিত্রটির জন্য গোল্ডেন লায়ন জিতেন।

## চলচ্চিত্রের তালিকা
### Feature films

## পাদটীকা

## তথ্যসূত্র

## বহিঃসংযোগ
* 

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:গ্রিক চলচ্চিত্র পরিচালক
বিষয়শ্রেণী:স্বর্ণ সিংহ বিজয়ী
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ চিত্রনাট্য বিভাগে কান চলচ্চিত্র উৎসব পুরস্কার বিজয়ী
বিষয়শ্রেণী:গোল্ডেন গ্লোব পুরস্কার বিজয়ী প্রযোজক
জাতীয় নাগরিক কমিটি

**জাতীয় নাগরিক কমিটি** একটি বাংলাদেশি রাজনৈতিক সংগঠন। 
সংগঠনটি ২০২৪ সালের ৫ আগস্ট সাবেক প্রধানমন্ত্রী শেখ হাসিনার পদচ্যুতির পর জুলাই বিপ্লবের প্রেক্ষিতে একটি অন্তর্ভুক্তিমূলক গণতান্ত্রিক রাষ্ট্র হিসেবে বাংলাদেশ পুনর্গঠনের জন্য ঐকমত্য গঠনের লক্ষ্যে প্রতিষ্ঠিত হয়।

## প্রতিষ্ঠাকালীন প্রেক্ষাপট
২০২৪ সালের ৫ জুন বাংলাদেশ সুপ্রিম কোর্টের হাইকোর্ট বিভাগ কর্তৃক ২০১৮ সালের ৪ অক্টোবর বাংলাদেশ সরকারের জারি করা পরিপত্রকে অবৈধ ঘোষণার পর কোটা সংস্কার আন্দোলন নতুন করে শুরু হয়, এই আন্দোলনে তৎকালীন শেখ হাসিনা নেতৃত্বাধীন সরকার দমন নিপড়ন শুরু করলে এটি অসহযোগ আন্দোলনে রূপ নেয়। এই গণঅভ্যুত্থাের ফলে শেখ হাসিনা প্রধানমন্ত্রীর পদ থেকে পদত্যাগ করে বাংলাদেশে থেকে ভারতে পালিয়ে যেতে বাধ্য হন ও মুহাম্মদ ইউনূসের নেতৃত্বাধীন অন্তর্বর্তীকালীন সরকার দায়িত্ব গ্রহণ করে। গণঅভ্যুত্থানের পর ছাত্র-জনতার আকাঙ্ক্ষা ধারণ করে জনগণকে ঐক্যবদ্ধ করে রাষ্ট্রের পুনর্গঠনের লক্ষ্য নিয়ে গঠিত হয়েছে জাতীয় নাগরিক কমিটি।

## লক্ষ্য ও উদ্দেশ্য
সংগঠনটির প্রতিষ্ঠাকালীন লক্ষ্য ও উদ্দেশ্যগুলোর মধ্যে রয়েছে জুলাই হত্যাকাণ্ডের বিচার নিশ্চিতকরণ ও নতুন গণতান্ত্রিক সংবিধান প্রণয়নের জন্য সংবিধান সভা নির্বাচনের বিষয়ে জনমত গঠন।
## আরও দেখুন
* বাংলাদেশ আওয়ামী লীগ 
* বাংলাদেশ কংগ্রেস
* বাংলাদেশ জাতীয়তাবাদী দল

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ ভিত্তিক রাজনৈতিক সংগঠন
বিষয়শ্রেণী:ছাত্র–জনতার অভ্যুত্থানের পরিণাম
বিষয়শ্রেণী:২০২৪-এ বাংলাদেশে প্রতিষ্ঠিত
মনজুরুল আলম

**মনজুরুল আলম** বাংলাদেশ সেনাবাহিনীর একজন অবসরপ্রাপ্ত মেজর জেনারেল এবং বাংলাদেশ টেলিযোগাযোগ নিয়ন্ত্রণ কমিশনের সাবেক চেয়ারম্যান।

## কর্মজীবন
মনজুরুল আলম বাংলাদেশ সেনাবাহিনীর ১১ পদাতিক ডিভিশন , বগুড়ার কমান্ডিং জেনারেল অফিসার ছিলেন।

১৯ এপ্রিল ২০০৭-এ, মনজুরুল আলম বাংলাদেশ টেলিযোগাযোগ নিয়ন্ত্রণ কমিশনের চেয়ারপারসন নিযুক্ত হন। তিনি স্কুলগুলিতে বিনামূল্যে ইন্টারনেট প্রদানের পরিকল্পনা ঘোষণা করেন। তিনি বাংলাদেশে টেলিকম কোম্পানিগুলোর একীভূতকরণকে অনুমোদন করেছিলেন কিন্তু একই সাথে একচেটিয়া কোম্পানির সৃষ্টি রোধ করতে চেয়েছিলেন। তিনি বাংলাদেশে ভিওআইপি পরিষেবা এবং গেটওয়ে কোম্পানিগুলির জন্য নীতি অনুমোদন করেছেন। তিনি বাংলাদেশের অপেশাদার রেডিও অপারেটরদের লাইসেন্স প্রদানের বিষয়ে বাংলাদেশ অ্যামেচার রেডিও লীগের সাথে আলোচনা করেন। তিনি তিনটি সেলফোন অপারেটরের জন্য বরাদ্দকৃত স্পেকট্রাম বৃদ্ধি করেছেন। অবৈধ ভিওআইপি পরিচালনার জন্য তিনি বাংলালিংককে জরিমানা করেন।

মনজুরুল আলম ১০ ফেব্রুয়ারী ২০০৯ পর্যন্ত বাংলাদেশ টেলিযোগাযোগ নিয়ন্ত্রণ কমিশনের চেয়ারম্যান হিসেবে দায়িত্ব পালন করেন। পরে তিনি গেটওয়ে কোম্পানিগুলোর জন্য অনেক বেশি লাইসেন্স প্রদানের জন্য বাংলাদেশ সরকারের সমালোচনা করেন।

মনজুরুল আলম গলফ খেলেন এবং ২০১৬ সালে কুর্মিটোলা গলফ ক্লাবে অনুষ্ঠিত টার্কিশ এয়ারলাইন্স ওয়ার্ল্ড গলফ কাপে পুরস্কার জিতেছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশ সেনাবাহিনীর জেনারেল
মেজর জেনারেল (বাংলাদেশ)

**মেজর জেনারেল** বাংলাদেশ সেনাবাহিনীর একজন সিনিয়র পদমর্যাদার। এটি বাংলাদেশ সেনাবাহিনীর তৃতীয়-সর্বোচ্চ সক্রিয় পদ এবং মেজর জেনারেলের ব্রিটিশ সামরিক পদের সরাসরি সমতুল্য হিসাবে তৈরি করা হয়েছিল। এটি একটি দুই তারকা ব়্যাঙ্ক হিসাবে বিবেচিত হয়।

## বিস্তারিত
মেজর জেনারেল ব্রিগেডিয়ার জেনারেলের চেয়ে উচ্চতর পদ, কিন্তু লেফটেন্যান্ট জেনারেলের চেয়ে কম। মেজর জেনারেল হলেন বাংলাদেশ নৌবাহিনীতে রিয়ার এডমিরাল এবং বাংলাদেশ বিমান বাহিনীতে এয়ার ভাইস মার্শালের সমতুল্য । মোহাম্মদ আবদুর রব প্রথম ব্যক্তি যিনি স্বাধীনতার পর এই পদে অধিষ্ঠিত হন। কাজী মুহাম্মদ শফিউল্লাহ প্রথম ব্যক্তি যিনি এই পদে অধিষ্ঠিত হয়ে সেনাপ্রধান হন।

## তথ্যসূত্র

বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাংলাদেশের সামরিক পদমর্যাদা
বিষয়শ্রেণী:মেজর জেনারেল
ইয়র্নে স্পিলের্স

**ইয়র্নে স্পিলের্স** (; জন্ম: ২১ জানুয়ারি ২০০৫) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লিগের শীর্ষ স্তর বেলজীয় প্রথম বিভাগ এ-এর ক্লাব ক্লাব ব্রুজের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।

২০২০ সালে, স্পিলের্স বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
ইয়র্নে স্পিলের্স ২০০৫ সালের ২১শে জানুয়ারি তারিখে বেলজিয়ামের ব্রাসেলসে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
স্পিলের্স বেলজিয়াম অনূর্ধ্ব-১৫, বেলজিয়াম অনূর্ধ্ব-১৭, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। বেলজিয়ামের বয়সভিত্তিক দলের হয়ে তিনি প্রায় ৪ বছরে ১৮ ম্যাচে অংশগ্রহণ করে ২টি গোল করেছেন।

## তথ্যসূত্র

## বহিঃসংযোগ

* 

বিষয়শ্রেণী:২০০৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বেলজীয় পুরুষ ফুটবলার
বিষয়শ্রেণী:ক্লাব ব্রুজের খেলোয়াড়
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:বেলজিয়ামের আন্তর্জাতিক যুব ফুটবলার
বিষয়শ্রেণী:বেলজিয়ামের অনূর্ধ্ব-১৭ আন্তর্জাতিক ফুটবলার
বিষয়শ্রেণী:বেলজিয়ামের অনূর্ধ্ব-১৯ আন্তর্জাতিক ফুটবলার
বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:স্পোর্টস ক্লাব জুল্টে ওয়ারেখেমের খেলোয়াড়
রশিদ স্টেডিয়াম

**রশিদ স্টেডিয়াম** () দুবাই, সংযুক্ত আরব আমিরাতের একটি বহুমুখী স্টেডিয়াম। এটি বর্তমানে বেশিরভাগ ফুটবল এবং রাগবি ম্যাচের জন্য ব্যবহৃত হয়। স্টেডিয়ামে ১২,০০০ জন লোকের ধারণক্ষমতা রয়েছে। এটি ১৯৪৮ সালে নির্মিত হয়েছিল।

স্টেডিয়ামটি ২০০৩ ফিফা বিশ্ব যুব চ্যাম্পিয়নশিপ, ২০১৩ ফিফা অনূর্ধ্ব-১৭ বিশ্বকাপ এবং ২০১৯ এএফসি এশিয়ান কাপের বেশ কয়েকটি ম্যাচের আয়োজন করেছিল।

## ২০১৯ এএফসি এশিয়ান কাপ
রশিদ স্টেডিয়ামে ২০১৯ এশিয়ান কাপের পাঁচটি ম্যাচ অনুষ্ঠিত হয়েছিল, যার মধ্যে রাউন্ড অফ ১৬ ম্যাচ ছিল।

## তথ্যসূত্র

## বহিঃসংযোগ
*সকারওয়ে.কম

রশিদ
রশিদ
বিষয়শ্রেণী:১৯৪৮-এ প্রতিষ্ঠিত ক্রীড়া মাঠ
রশিদ
বিষয়শ্রেণী:সংযুক্ত আরব আমিরাতে বহুমুখী স্টেডিয়াম
বিষয়শ্রেণী:দুবাইয়ে রাগবি ইউনিয়ন
বিষয়শ্রেণী:শাবাব আল আহলি ক্লাব
যুক্তরাজ্যের সাধারণ নির্বাচন, ১৯৫৯

**১৯৫৯ যুক্তরাজ্যের সাধারণ নির্বাচন** ৮ অক্টোবর ১৯৫৯ তারিখে রোজ বৃহস্পতিবার অনুষ্ঠিত হয়। এটি ক্ষমতাসীন রক্ষণশীল দলের জন্য একটি টানা তৃতীয় বিজয় চিহ্নিত করেছে। দলটি তৎকালীন নেতা ছিলেন প্রধানমন্ত্রী হ্যারল্ড ম্যাকমিলান। টানা দ্বিতীয়বারের মতো রক্ষণশীলরা পার্লামেন্টে তাদের সামগ্রিক সংখ্যাগরিষ্ঠতা বাড়িয়েছে। এবার তারা ১০০টি আসনের ভূমিধ্বস সংখ্যাগরিষ্ঠতা অর্জন করেছে। আগের নির্বাচনের থেকে ২০টি আসন বাড়িয়ে মোট ৩৬৫টি আসনে জয়লাভ করেছে। হিউ গেটস্কেলের নেতৃত্বে শ্রমিক দল আগের নির্বাচনের থেকে ১৯টি আসন হারিয়েছে এবং মোট ২৫৮টি আসনে জয়লাভ করেছে। জো গ্রিমন্ডের নেতৃত্বে উদারপন্থী দল মাত্র ৬টি জয়লাভ করতে সমর্থ হয়। কিন্তু চার বছর আগে মাত্র ২.৭% ভোটের তুলনায় তার সামগ্রিক ভোটের অংশ ৫.৯% বৃদ্ধি করতে সক্ষম হয়।

রক্ষণশীলরা স্কটল্যান্ডে সবচেয়ে বেশি সংখ্যক ভোটে জিতেছে, কিন্তু সে দেশে সবচেয়ে বেশি আসন জিততে পারেনি। এরপর থেকে তারা কোনো অর্জনই করতে পারেনি। জেরেমি থর্প, একজন ভবিষ্যত উদারপন্থী নেতা এবং মার্গারেট থ্যাচার, একজন ভবিষ্যত রক্ষণশীল নেতা এবং শেষ পর্যন্ত প্রধানমন্ত্রী এই নির্বাচনের পর প্রথম হাউস অফ কমন্সে প্রবেশ করেন।
কেন্দ্র|300x300পিক্সেল

## নোট

## তথ্যসূত্র

* the standard scholarly study.
*
*

 

## বহিঃসংযোগ

* ইউনাইটেড কিংডম নির্বাচনের ফলাফল-সারাংশ ফলাফল 1885-1979   

### ইশতেহার

* ''পরবর্তী পাঁচ বছর'', 1959 কনজারভেটিভ পার্টির ইশতেহার
* ''ব্রিটেন আপনার অন্তর্গত: ব্রিটিশ জনগণের বিবেচনার জন্য লেবার পার্টির নীতি'', 1959 লেবার পার্টির ইশতেহার
* ''পিপল কাউন্ট'', 1959 লিবারেল পার্টির ইশতেহার

১৯৫৯
বিষয়শ্রেণী:হুগ গেটস্কেল
যুক্তরাজ্যের সাধারণ নির্বাচন, ১৯৬৪

**১৯৬৪ সালের যুক্তরাজ্যের সাধারণ নির্বাচন** ১৫ অক্টোবর ১৯৬৪ তারিখে রোজ বৃহস্পতিবার অনুষ্ঠিত হয়। এর ফলে বর্তমান প্রধানমন্ত্রী অ্যালেক ডগলাস-হোমের নেতৃত্বে রক্ষণশীলরা হ্যারল্ড উইলসনের নেতৃত্বাধীন শ্রমিক দলের কাছে খুব অল্পের জন্য হেরে যায়। শ্রমিক দল চারটি আসনের সংসদীয় সংখ্যাগরিষ্ঠতা অর্জন করে এবং ১৯৫১ সালের নির্বাচনের পর থেকে ১৩ বছরের বিরোধীদল হিসাবে সময়কার শেষ করে। উইলসন ১৮৯৪ সালে লর্ড রোজবেরির পর সর্বকনিষ্ঠ প্রধানমন্ত্রী হন।

## নোট

## আরও পড়ুন

* 
*  the standard scholarly study.
* 
* 
* 
* 
* 
* 
* 
* 
* 

### ইশতেহার

* ''Prosperity With a Purpose'', 1964 কনজারভেটিভ পার্টির ইশতেহার
* ''The New Britain'', 1964 লেবার পার্টির ইশতেহার
* ''Think for Yourself'', 1964 লিবারেল পার্টির ইশতেহার

বিষয়শ্রেণী:শ্রমিক দল (যুক্তরাজ্য) এর ইতিহাস
বিষয়শ্রেণী:হ্যারল্ড উইলসন
১৯৬৪
বিষয়শ্রেণী:অ্যালেক ডগলাস-হোম
জিনিওপিডিয়া

**জিনিওপিডিয়া** একটি অলাভজনক প্রতিষ্ঠান যা বিশ্বের বিভিন্ন স্থানে যৌন স্বাস্থ্য, প্রজনন স্বাস্থ্য এবং নারী স্বাস্থ্য সেবার জন্য একটি উন্মুক্ত সম্পদ উইকি পরিচালনা করে। এই ওয়েবসাইটটি ২০১৬ সালে লানি ফ্রাইড দ্বারা প্রতিষ্ঠিত হয়েছিল। সাইটে আলোচনা করা প্রধান বিষয়গুলির মধ্যে রয়েছে গর্ভনিরোধকের প্রবেশাধিকার, জরুরি গর্ভনিরোধক, যৌনবাহিত রোগের পরীক্ষা, ওষুধ, মাসিক পণ্য, স্ত্রীরোগ বিশেষজ্ঞ, গর্ভাবস্থা, গর্ভপাত, পরামর্শ পরিষেবা, নারীদের সম্পদ এবং এলজিবিটিকিউ সম্পদ। ২০১৭ সালের নভেম্বর পর্যন্ত, ওয়েবসাইটটি প্রায় ১০০টি শহরকে অন্তর্ভুক্ত করেছে।

জিনিওপিডিয়া মূলত একটি ইংরেজি ভাষার ওয়েবসাইট, তবে স্বেচ্ছাসেবক অনুবাদকরা পৃষ্ঠাগুলি অন্যান্য ভাষায়, যেমন ফরাসি ভাষায় অনুবাদ শুরু করেছেন।

## তথ্যসূত্র

বিষয়শ্রেণী:উইকিসমূহ
বিষয়শ্রেণী:স্বাস্থ্য সম্পর্কিত ওয়েবসাইট
বিষয়শ্রেণী:নারী স্বাস্থ্য
বিষয়শ্রেণী:যৌনস্বাস্থ্য
বিষয়শ্রেণী:প্রজনন অধিকার
যুক্তরাজ্যের সাধারণ নির্বাচন, ১৯৫৫

**১৯৫৫ যুক্তরাজ্যের সাধারণ নির্বাচন** ১৯৫১ সালের পূর্ববর্তী সাধারণ নির্বাচনের চার বছর পর বৃহস্পতিবার ২৬ মে ১৯৫৫ তারিখে অনুষ্ঠিত হয়। এটি ছিল একটি আগাম নির্বাচন। উইনস্টন চার্চিল ১৯৫৫ সালের এপ্রিলে অবসর নেওয়ার পর অ্যান্থনি ইডেন দায়িত্ব গ্রহণ করেন এবং তার সরকারের জন্য একটি ম্যান্ডেট পাওয়ার জন্য অবিলম্বে নির্বাচনের ডাক দেন। এটি সরকারের জন্য ৬০ আসনের সংখ্যাগরিষ্ঠতার ফলে; ফলাফলটি যুদ্ধোত্তর সাধারণ নির্বাচনে ভোটের বৃহত্তম দলীয় অংশ হিসাবে রয়ে গেছে। দ্বিতীয় এলিজাবেথের শাসনামলে এটিই ছিল প্রথম সাধারণ নির্বাচন। আগের নির্বাচনের পর বছর তিনি তার বাবা জর্জ ষষ্ঠের স্থলাভিষিক্ত হন।

## পাদটীকা

## তথ্যসূত্র

* 
* 
* 

## আরও পড়ুন

*  the standard study

## বহিঃসংযোগ

* ইউনাইটেড কিংডম নির্বাচনের ফলাফল-সারাংশ ফলাফল 1885-1979  

### ইশতেহার

* ''ইউনাইটেড ফর পিস অ্যান্ড প্রগ্রেস: দ্য কনজারভেটিভ অ্যান্ড ইউনিয়নিস্ট পার্টির পলিসি'', 1955 কনজারভেটিভ পার্টির ইশতেহার
* ''শ্রমের সাথে এগিয়ে: জাতির বিবেচনার জন্য শ্রম নীতি'', 1955 লেবার পার্টির ইশতেহার
* ''সংকট অমীমাংসিত'', 1955 লিবারেল পার্টির ইশতেহার

১৯৫৫
বিষয়শ্রেণী:ক্লিমেন্ট অ্যাটলি
বিষয়শ্রেণী:অ্যান্টনি ইডেন
শিবসেনাই

**শিবসেনাই** (, শিবের সৈন্য) শ্রীলঙ্কার হিন্দু জাতীয়তাবাদী রাজনৈতিক সংগঠন যা শ্রীলঙ্কার তামিল হিন্দুদের স্বার্থ রক্ষার উদ্দেশ্যে ২০১৬ সালে প্রতিষ্ঠিত হয়। এটির প্রতিষ্ঠাতা জাতিসংঘের প্রাক্তন  কর্মকর্তা মারাভানপুলাভু সচ্চিথানথান। ২০১৭ সালে শ্রীলঙ্কার তীর্থযাত্রীদের ভারতের তামিলনাড়ুতে চিদাম্বরম পরিদর্শনের অনুমতির ক্ষেত্রে এটির অবদান রয়েছে। সংগঠনটি শ্রীলঙ্কায় গোহত্যার বিরুদ্ধেও সক্রিয়ভাবে বিরোধিতা করেছে।

সংগঠনটির সমর্থকরা ২০১৮ সালে জাফনায় গবাদি পশু হত্যার বিরুদ্ধে বিক্ষোভ করেছিল। এটি হিন্দু সম্প্রদায়ে আবায়া পরিধেয় মুসলিম উপদেষ্টাদের বিরুদ্ধেও প্রতিবাদ করেছে, যেটিকে সংগঠনটির সমর্থকরা হিন্দুদের ইসলামিকরণের প্রচেষ্টা বলে বিশ্বাস করে।

## তথ্যসূত্র

## উৎস
* 
* 
* 
* 
*

## বহিঃসংযোগ
* 

বিষয়শ্রেণী:হিন্দু জাতীয়তাবাদ
বিষয়শ্রেণী:শ্রীলঙ্কায় হিন্দুধর্ম
বিষয়শ্রেণী:২০১৬-এ প্রতিষ্ঠিত রাজনৈতিক দল
বিষয়শ্রেণী:শ্রীলঙ্কার রাজনৈতিক দল
বিষয়শ্রেণী:ডানপন্থী জনতুষ্টিবাদী দল
সমুদয় প্রজনন ক্ষমতার হার

**সমুদয় প্রজনন ক্ষমতার হার** হলো একজন নারীর জীবনে প্রসূত শিশুদের গড় সংখ্যা, যদি তারা তাদের জীবদ্দশায় বর্তমান বয়স-নির্দিষ্ট প্রজনন ক্ষমতার হার অনুভব করে, এবং তাদের জন্ম থেকে তাদের প্রজনন জীবনের শেষ পর্যন্ত বেঁচে থাকতে হবে।

২০২৩ সালের হিসাবে, মোট উর্বরতার হার সারা বিশ্বে ব্যাপকভাবে পরিবর্তিত হয়েছে, দক্ষিণ কোরিয়ায় ০.৮ থেকে নাইজারে ৬.১।

প্রজনন ক্ষমতা অর্থনৈতিক উন্নয়নের মাত্রার সাথে বিপরীতভাবে সম্পর্কযুক্ত হতে থাকে। 
ঐতিহাসিকভাবে, উন্নত দেশগুলির উর্বরতার হার উল্লেখযোগ্যভাবে কম, সাধারণত বৃহত্তর সম্পদ, শিক্ষা, নগরায়ন ও অন্যান্য কারণগুলির সাথে সম্পর্কযুক্ত। বিপরীতভাবে, স্বল্পোন্নত দেশগুলিতে, প্রজনন ক্ষমতার হার বেশি থাকে। পরিবারগুলি তাদের শ্রমের জন্য ও বৃদ্ধ বয়সে তাদের পিতামাতার যত্ন নেওয়ার জন্য সন্তানদের কামনা করে। গর্ভনিরোধক ব্যবহার না করার কারণে, সাধারণত নারী শিক্ষার নিম্ন স্তরের কারণে উর্বরতার হারও বেশি, এবং নারী কর্মসংস্থানের হার কম। এটি কোন বিশেষ ধর্মের সাথে উল্লেখযোগ্যভাবে সম্পর্কযুক্ত নয়।

প্রাচীনকাল থেকে শিল্প বিপ্লবের শুরু পর্যন্ত, ১৮০০ সালের দিকে, সারা বিশ্বে মোট প্রজনন ক্ষমতার হার ৪.৫ থেকে ৭.৫ ছিল। 
 এই সমুদয় প্রজনন ক্ষমতার হার ১৯৬০-এর দশক পর্যন্ত শুধুমাত্র সামান্য এবং উপরে হ্রাসের পর বিশ্বব্যাপী গড় সমুদয় প্রজনন ক্ষমতার হার ছিল ৫। তারপর থেকে, বিশ্বব্যাপী গড় সমুদয় প্রজনন ক্ষমতার হার ক্রমাগতভাবে অর্ধেকেরও কম সংখ্যায় নেমে এসেছে, ২০২৩ সালে প্রতি নারীর ২.৩ সন্তান জন্মদান।

জাতিসংঘ ভবিষ্যদ্বাণী করে যে বিশ্বব্যাপী প্রজনন ক্ষমতা এই শতাব্দীর বাকি অংশে হ্রাস পেতে থাকবে এবং ২১০০ সালের মধ্যে ১.৮-এর নীচে প্রতিস্থাপনের স্তরে পৌঁছাবে এবং ২০৮৪ সালে বিশ্বের জনসংখ্যা সর্বোচ্চ হবে।

## তথ্যসূত্র

## আরও পড়ুন

* 

## বহিঃসংযোগ
* CIA World Factbook - Total Fertility Rate by country
* eurostat - Your key to European statistics
* Population Reference Bureau Glossary of Population Terms
* Java Simulation of Total Fertility.
* Java Simulation of Population Dynamics.
* How Fertility Changes Across Immigrant Generations.
* Fertility Trends, Marriage Patterns and Savant Typologies.
* Human Fertility Database: Collection of age specific fertility rates for some developed countries .

বিষয়শ্রেণী:অতিরিক্ত জনসংখ্যা
বিষয়শ্রেণী:উর্বরতা
বিষয়শ্রেণী:হার
রাজস্ব বিক্রয় আইন, ১৭৯৩

**রাজস্ব বিক্রয় আইন, ১৭৯৩** বা **সূর্যাস্ত আইন** হচ্ছে ব্রিটিশ আমলে বঙ্গ থেকে রাজস্ব সংগ্রহ সংক্রান্ত একটি আইন এবং এটি চিরস্থায়ী বন্দোবস্ত চুক্তির অংশ ছিল। এই আইন প্রবর্তনের মাধ্যমে যেসব জমিদাররা কর পরিশোধ করতে পারতেন না, তাদের জমি নিলামে বিক্রি করার ব্যবস্থা করা হয়েছিল।

## পটভূমি

১৭৯৩ সালে ইস্ট ইন্ডিয়া কোম্পানি বাংলার জমিদার এবং তালুকদারদের সাথে একটি চুক্তি স্বাক্ষর করে। এই চুক্তির মাধ্যমে জমিদারদের বাংলার সমস্ত জমির মালিকানা দেওয়া হয় এবং একইসাথে জমিদারদের উপর ঔপনিবেশিক প্রশাসনকে প্রদান করার জন্য একটি রাজস্বের পরিমাণ নির্ধারণ করে দেওয়া হয়। চুক্তি অনুযায়ী, প্রজাদের জন্য কোনো সুরক্ষা ব্যবস্থা না থাকায় জমিদাররা প্রজাদের কাছ থেকে ইচ্ছেমতো রাজস্ব আদায়ের অধিকার পায়। এর আগে মোগল শাসনে, জমিদাররা কর সংগ্রহকারী এবং ভূমির ব্যবস্থাপক হিসেবে কাজ করত, কিন্তু জমির মালিকানা ছিল বংশানুক্রমে কৃষকদের হাতে। 

তালুকদাররা জমিদারদের অধীনে কাজ করত কিন্তু এই আইন তাদের স্বাধীন জমিদার করে তোলে। এর ফলে অনেক জমিদার দেউলিয়া হয়ে যায় কারণ তাদের অধিকাংশ জমি তালুকদারদের মাধ্যমে পরিচালিত হতো। রাজস্ব সংগ্রহের মূল উদ্দেশ্য ছিল উদ্বৃত্ত অর্থ যুক্তরাজ্যে পাঠানো।

## উত্তরাধিকার
উনিশ শতকের মধ্যভাগে বাংলার জনসংখ্যা বৃদ্ধি পায় এবং সেই সাথে রাজস্বও বৃদ্ধি পায়। চিরস্থায়ী বন্দোবস্ত চুক্তি অনুযায়ী জমিদারদের কাছ থেকে আদায়যোগ্য রাজস্বের পরিমাণ বৃদ্ধি পায়নি, ফলে ঔপনিবেশিক প্রশাসনের কাছে বকেয়া পরিশোধে ব্যর্থ জমিদারদের সম্পত্তি নিলামে তোলার ঘটনাও হ্রাস পায়। 

## তথ্যসূত্র

বিষয়শ্রেণী:বেঙ্গল প্রেসিডেন্সি
মুজাফ্ফর হুসাইন মির্জা

**মুজাফ্ফর হুসেন** ছিলেন তিমুরীয় বংশের শেষ সুলতান, যিনি ১৫০৬ থেকে ১৫০৭ সাল পর্যন্ত তার ভাই বদি আল-জামান মির্জার সঙ্গে হেরাত শাসন করেন।

তিনি সুলতান হুসেন বাইকারার পুত্র ছিলেন। তার বড় ভাই বদি আল-জামান অন্তত দুইবার তাদের পিতার বিরুদ্ধে বিদ্রোহ করেছিলেন। কিন্তু যখন তাদের পিতা মারা যান, বদি আল-জামান নিজেকে উত্তরসূরি ঘোষণা করেন। মুজাফ্ফর হুসেন ছিলেন তার পিতার প্রিয় এবং তিনি কিছু আমির ও সম্ভ্রান্তদের সমর্থনও পেয়েছিলেন। তিনি তার ভাইকে স্বীকৃতি দেননি এবং নিজেকে সুলতান ঘোষণা করেন।

এই সময়ে, মুহাম্মদ শায়বানির নেতৃত্বাধীন উজবেকদের হুমকি ঘনিয়ে আসছিল। কাবুল থেকে বাবুর হেরাতে এসে শহর প্রতিরক্ষা করতে চেয়েছিলেন, কিন্তু দুই ভাই তাদের অন্তঃকলহ থামাতে পারেননি এবং বাবুর কাবুলে ফিরে যান। কয়েক মাস পরে মুহাম্মদ শায়বানি এবং তার উজবেকরা হেরাত দখল করে।

দুই ভাই পালিয়ে যান এবং মুজাফ্ফর কিছুদিন পরে (প্রায় ১৫০৮ সালের দিকে) মারা যান।

## তথ্যসূত্র

## গ্রন্থপঞ্জি
* 

বিষয়শ্রেণী:১৫০৮-এ মৃত্যু
বিষয়শ্রেণী:তিমুরি রাজবংশ

বিষয়শ্রেণী:তৈমুরি_রাজশাসক
উজবেকিস্তানের সুপ্রিম কোর্ট

**উজবেকিস্তানের সুপ্রিম কোর্ট** উজবেকিস্তান প্রজাতন্ত্রের দেওয়ানি, ফৌজদারি এবং প্রশাসনিক আইনের সবচেয়ে উচ্চতর সংস্থা। এটি বর্তমানে সুপ্রিম কোর্ট এবং সুপ্রিম ইকোনমিক কোর্টের সমন্বয়ে গঠিত, যা ফেব্রুয়ারি ২০১৭-এ একীভূত হয়েছিল।

## তথ্যসূত্র


## বহিঃসংযোগ

* অফিসিয়াল সাইট 

বিষয়শ্রেণী:জাতীয় সর্বোচ্চ আদালত
বিষয়শ্রেণী:উজবেকিস্তান সরকার
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
হিকমাতুল্লা তুরসুনভ

কর্নেল জেনারেল **হিকমাতুল্লা কুচকারোভিচ তুরসুনভ** (, ) একজন উজবেক সামরিক কর্মকর্তা, যিনি ১৯৯৭ থেকে ২০০০ সাল পর্যন্ত উজবেকিস্তানের প্রতিরক্ষা মন্ত্রী ছিলেন।

## ক্যারিয়ার টাইমলাইন
* সোভিয়েত আর্মিতে যোগদান (১৯৭৩)
* তাশকেন্ট হায়ার অল-আর্মস কমান্ড স্কুল থেকে স্নাতক (১৯৭৭)
* মালিনোভস্কি সামরিক বর্মযুক্ত বাহিনী একাডেমি থেকে স্নাতক (১৯৮৯)
* উজবেকিস্তানের জাতীয় নিরাপত্তা পরিষেবার বর্ডার গার্ড সার্ভিসের প্রথম উপপ্রধান (১৯৯৫–১৯৯৬)
* উজবেকিস্তানের জাতীয় নিরাপত্তা পরিষেবার বর্ডার গার্ড ডিরেক্টরেটের প্রধান (১৯৯৬–১৯৯৭)
* উপপ্রতিরক্ষা মন্ত্রী (১৯৯৭)
* উজবেকিস্তানের প্রতিরক্ষা মন্ত্রী (১৯৯৭–২০০০)

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৩-এ জন্ম
বিষয়শ্রেণী:উজবেকিস্তানি পুরুষ
সুলতান আলি মির্জা

থাম্ব|সুলতান আলী মির্জার প্রতিকৃতি
**সুলতান আলি মির্জা** (১৪৭৯–১৫০০) ছিলেন তিমুরীয় রাজবংশের শেষ শাসক, যিনি সমরখন্দ শাসন করতেন। তিনি উজবেক খান মুহাম্মদ শায়বানি দ্বারা ক্ষমতাচ্যুত ও হত্যা করার আগ পর্যন্ত এবং ১৪৯৮ থেকে ১৫০০ সাল পর্যন্ত শাসনকার্য চালান।

## জীবনী
তিনি তিমুরীয় শাসক সুলতান মাহমুদ মির্জার তৃতীয় পুত্র এবং আবু সাঈদ মির্জার নাতি ছিলেন। তার পিতা ১৪৯৪ থেকে ১৪৯৫ সাল সময়কালে মাওয়ারান্নাহরের বিস্তীর্ণ অঞ্চল শাসন করেছিলেন। তার পিতার মৃত্যুর পর, তিনি উত্তরাধিকারসূত্রে বুখারা লাভ করেন।

১৪৯৬ সালে, একদল ষড়যন্ত্রকারী তাকে সমরখন্দের শাসনকর্তা বানানোর চেষ্টা করে। তবে, তিনি মাত্র দুই দিন শাসন করেন। তার তিমুরীয় ভাই বায়সুনকর মির্জাকে কারাগারে পাঠানো হয়, তবে তিনি শীঘ্রই পালিয়ে যান। বায়সুনকর শহরে তার সমর্থকদের একত্রিত করে ষড়যন্ত্রকারীদের পরাজিত করেন। সুলতান আলি মির্জা বুখারায় পালিয়ে যান এবং সেখানে নিজেকে প্রতিষ্ঠিত করেন।

১৪৯৭ সালে, তার তিমুরীয় চাচাতো ভাই বাবুর-এর সঙ্গে, তিনি সমরখন্দে সাত মাসের অবরোধ করেন এবং শহরটি জয় করেন। কিন্তু ১৪৯৮ সালে বাবুর তার সৈন্যদের দ্বারা পরিত্যক্ত হয়ে আন্দিজান ফিরে গেলে, সুলতান আলি মির্জা সমরখন্দের সিংহাসন দখল করেন।

সুলতান আলি মির্জার শাসনকাল ছিল অস্থির। কিছু সম্ভ্রান্ত তার নীতিতে অসন্তুষ্ট ছিল এবং দেশের অর্থনৈতিক বিশৃঙ্খলা আরও বাড়িয়ে তোলে। বিভিন্ন সূত্র অনুযায়ী, সম্ভ্রান্তদের একজন প্রতিনিধি মুহাম্মদ মাজিদ তারখানই প্রকৃতপক্ষে সমরখন্দের আসল অধিপতি ছিলেন। তিনি তার পুত্র ও অনুসারীদের গুরুত্বপূর্ণ পদে নিযুক্ত করেন এবং শহরের অর্থব্যবস্থা নিয়ন্ত্রণ করতেন।

১৫০০ সালে, উজবেকদের খান মুহাম্মদ শায়বানির কাছে সমরখন্দ আত্মসমর্পণ করে এবং সুলতান আলি মির্জাকে মৃত্যুদণ্ড দেওয়া হয়।

## তথ্যসূত্র

## গ্রন্থপঞ্জি
* ''Memoirs of Babur'' Volume 1 (Baburnama in English)

বিষয়শ্রেণী:১৫০০-এ মৃত্যু
বিষয়শ্রেণী:তৈমুরি সাম্রাজ্য
বিষয়শ্রেণী:১৪৭৯-এ জন্ম
বিষয়শ্রেণী:১৫শ শতাব্দীতে এশীয় সাম্রাজ্য
বিষয়শ্রেণী:তৈমুরি_রাজশাসক
এরকিন খলিলভ

**এরকিন খলিলভ** উজবেকিস্তানের একজন রাজনীতিবিদ এবং ১৯৯৩ থেকে ২০০৮ সাল পর্যন্ত প্রাক্তন আইনসভার স্পিকার।

খলিলভ ১৯৫৫ সালে নাভোইতে জন্মগ্রহণ করেছিলেন।  তিনি তাসখন্দ স্টেট ইউনিভার্সিটি থেকে ডিগ্রি অর্জন করেছেন। 

খলিলভ ১৯৯০ সালে উজবেকিস্তানের সুপ্রিম কাউন্সিলে ডেপুটি হন। তিনি ১৯৯৩ সালের ডিসেম্বরে উজবেকিস্তানের সুপ্রিম কাউন্সিলের চেয়ারম্যান নির্বাচিত হন  এবং ১৯৯৫ সালের ফেব্রুয়ারিতে উজবেকিস্তানের এককক্ষ বিশিষ্ট সুপ্রিম অ্যাসেম্বলি গঠিত হওয়ার সময় স্পিকার হিসাবে কাজ অব্যাহত রাখেন। .২০০৫ সালের জানুয়ারিতে দুটি আইনসভা চেম্বার প্রতিষ্ঠিত হওয়া পর্যন্ত এই পদের দায়িত্ব অব্যাহত রাখেন। খলিলভ ২৭ জানুয়ারী ২০০৫ থেকে ২৩ জানুয়ারী ২০০৮ পর্যন্ত উজবেকিস্তানের নিম্ন কক্ষ, লেজিসলেটিভ চেম্বারের স্পিকার ছিলেন। এরপর তিনি পদত্যাগ করেন। 

## তথ্যসূত্র

বিষয়শ্রেণী:উজবেকিস্তানি রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৫৫-এ জন্ম
উজবেকিস্তানের সিনেট

**সিনেট** () হলো উজবেকিস্তান প্রজাতন্ত্রের অলি মজলিসের উচ্চকক্ষ।

## গঠন
সিনেট ১০০ জন সদস্য নিয়ে গঠিত। এর গঠন নিম্নরূপ:
* ৮৪ জন নির্বাচিত সিনেটর
* ১৬ জন সিনেটর রাষ্ট্রপতি কর্তৃক নিযুক্ত।

## নির্বাচন
সিনেটররা পরোক্ষভাবে স্থানীয় কাউন্সিলের সদস্যদের সমন্বয়ে একটি নির্বাচনী কলেজ দ্বারা নির্বাচিত হয়। দেশের ১৪টি অঞ্চলের সাথে ১২টি প্রদেশের পাশাপাশি তাশখন্দের রাজধানী এবং কারাকালপাকস্তানের আধা-স্বায়ত্তশাসিত প্রজাতন্ত্রের প্রত্যেকে ৬টি আসন পূরণের জন্য সিনেটর নির্বাচন করে। সিনেটররা পাঁচ বছরের মেয়াদে কাজ করেন।

## উজবেকিস্তানের সিনেটের চেয়ারম্যান

## তথ্যসূত্র

## বহিঃসংযোগ
* 

বিষয়শ্রেণী:জাতীয় উচ্চ কক্ষ
বিষয়শ্রেণী:উজবেক ভাষার লেখা থাকা নিবন্ধ
আশ্রয় (চলচ্চিত্র)

***আশ্রয়*** হল ২০০০ সালের একটি বাংলা চলচ্চিত্র যা হরনাথ চক্রবর্তী পরিচালিত এবং সুকুমার ভদ্র প্রযোজিত। বাবুল বোসের সংগীতে এই ছবিতে প্রধান চরিত্রে অভিনয় করেছেন প্রসেনজিৎ চট্টোপাধ্যায় এবং ঋতুপর্ণা সেনগুপ্ত। এটি ওড়িয়ায় *হাতা ধরি চালুথা* (২০০৯) হিসাবে পুনর্নির্মাণ করা হয়েছিল।
## পটভূমি
ডাঃ আঁখু (দীপঙ্কর দে), একজন হৃদরোগ বিশেষজ্ঞ, তার স্ত্রীকে হারিয়েছেন এবং এখন তাদের ছেলে সুধাংশু (প্রসেনজিৎ চট্টোপাধ্যায়)-এর সঙ্গে বসবাস করেন। ডাঃ আঁখু আবার বিয়ে করেন, এবং তার নতুন স্ত্রী বনশ্রী সুধাংশুর খুব যত্ন নেন, ফলে সুধাংশু তার প্রতি গভীর মমত্ববোধ তৈরি করে। সুধাংশু একটি মনোমুগ্ধকর তরুণী, জয়শ্রী (ঋতুপর্ণা সেনগুপ্ত)-এর প্রেমে পড়ে। তাদের সম্পর্কের বিকাশের সাথে সাথে জয়শ্রী প্রকাশ করে যে সে একজন এতিম, যে ছোটবেলায় তার মাকে হারিয়েছে। তাকে তিনজন হিজড়া লালনপালন করেছে, যারা তাকে স্নেহভরে বড় করেছে। এই সত্য সত্ত্বেও, সুধাংশু তার প্রতি প্রতিশ্রুতিবদ্ধ থাকে এবং তার বাবা-মাকে বিয়ের প্রস্তাব দেয়। তার বাবা প্রথমে এই বিয়ের বিরোধিতা করলেও, সৎমা তার সিদ্ধান্তকে সমর্থন করে। এই সময়ের মধ্যে, সুধাংশুর একটি দুর্ঘটনা ঘটে এবং জয়শ্রী তাকে সুস্থ করে তোলে। শেষ পর্যন্ত, ডাঃ আঁখু জয়শ্রীকে তার ছেলের জন্য উপযুক্ত পাত্রি হিসেবে মেনে নেন এবং বিয়েতে সম্মতি দেন।

## অভিনয়শিল্পী

* প্রসেনজিৎ চট্টোপাধ্যায় - সুধাংশু
* ঋতুপর্ণা সেনগুপ্ত - জয়শ্রী
* দীপঙ্কর দে - ডাঃ আঁখু
* লাবণী সরকার
* শুভেন্দু চট্টোপাধ্যায়
* কৌশিক বন্দ্যোপাধ্যায়
## সঙ্গীত

বাবুল বোস ছবিটির সঙ্গীত পরিচালনা করেন।

## পুরস্কার

|-
| ২০০১
| প্রসেনজিৎ চট্টোপাধ্যায়
| সেরা অভিনেতার জন্য BFJA পুরস্কার
| 
|}

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাবুল বোসের সুরারোপিত চলচ্চিত্র
বিষয়শ্রেণী:অন্য ভাষায় পুনর্নির্মিত বাংলা চলচ্চিত্র
বিষয়শ্রেণী:হরনাথ চক্রবর্তী পরিচালিত চলচ্চিত্র
বাজিমাত

***বাজিমাত*** ২০০৮ সালের হরনাথ চক্রবর্তী পরিচালিত একটি বাংলা চলচ্চিত্র। এটি বাংলা সিনেমায় সোহমের প্রধান নায়ক হিসেবে প্রথম ছবি। 
## পটভূমি
শুভ্রা ( সোহম চক্রবর্তী ) একজন নিম্ন মধ্যবিত্ত যুবক, যে একজন বড় গায়ক হওয়ার স্বপ্ন দেখে। তার বান্ধবী ঝিলিক ( শুভশ্রী গাঙ্গুলী )ও গায়িকা হওয়ার স্বপ্ন দেখে। শুভ্রা এবং ঝিলিক দুজনেই একটি রিয়েলিটি শো সংস্থার দ্বারা ফাঁদে পড়েছে। শুভ্রা এক লাখ টাকা হারায়, যা আসলে তার কলেজে কম্পিউটার ইঞ্জিনিয়ারিংয়ের ভর্তি ফি। কিন্তু তার বাবা এই ধাক্কা সহ্য করতে না পেরে ব্যাপক হৃদরোগে আক্রান্ত হন। তার পরিবারকে বাঁচাতে, শুভ্রা তার স্বপ্ন ছেড়ে দেয় এবং একটি টিভি চ্যানেলের জন্য কাজ শুরু করে। এই টিভি চ্যানেলের সিইও সঞ্জয় সেন শুভ্রাকে সমর্থন করেন। অন্যদিকে, ঝিলিকও শোষিত হয় রিয়েলিটি শো সংগঠকের ছেলে রোহিতের দ্বারা। রোহিত শুভ্রা এবং ঝিলিককে আলাদা করে। কিন্তু শেষ পর্যন্ত সঞ্জয় সেনের পৃষ্ঠপোষকতায় এবং ঝিলিকের আত্মত্যাগে শুভ্রা বাংলার গায়িকা হয়ে ওঠেন। শুভ্রা এবং ঝিলিক আবার প্রেমিক হিসাবে মিলিত হয়।

## অভিনয়শিল্পী

* শুভ্র চরিত্রে সোহম চক্রবর্তী
* ঝিলিক চরিত্রে শুভশ্রী গাঙ্গুলী
* সঞ্জয় মিত্রের চরিত্রে রঞ্জিত মল্লিক
* সত্যব্রত চরিত্রে রজতাভ দত্ত
* শুভ্রর বাবার চরিত্রে সন্তু মুখোপাধ্যায়
* ঝিলিকের বোনের চরিত্রে অপরাজিতা আঢ্য
* সুভ্রার বন্ধুর চরিত্রে বিশ্বনাথ বসু
* সুভ্রার বোনের চরিত্রে সৌমিলি বিশ্বাস
* ঝিলিকের বোনের স্বামীর চরিত্রে সুদীপ মুখোপাধ্যায়
* চারু বাবুর চরিত্রে রাজেশ শর্মা
* রোহিতের চরিত্রে সুরজিৎ সেন

## সঙ্গীত

* একটি গান আমার – কার্তিক
* অমর গানের (মহিলা কণ্ঠ) – অলকা ইয়াগনিক
* অমর গানের (পুরুষ কণ্ঠ) – কার্তিক
* আমার প্রথম প্রেম – কার্তিক
* বেদোনার বালুচর – মনু
* চেনা চেনা একটা পথ – অলকা ইয়াগনিক
* ধুম তা না না – কার্তিক
* হাই বেবি শোনো না – কার্তিক
* মেঘলা দিন মেঘলা সোম – অলকা ইয়াগনিক
* নিশ্চিত নিশ্চিত শনি নিশ্চিত – অলকা ইয়াগনিক

## তথ্যসূত্র

## বহিঃসংযোগ
* 

বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:এসপি ভেঙ্কটেশের সুরারোপিত চলচ্চিত্র
বিষয়শ্রেণী:হরনাথ চক্রবর্তী পরিচালিত চলচ্চিত্র
জুলাই বিপ্লব

**জুলাই বিপ্লব** বলতে ২০২৪ সনে বাংলাদেশে সংঘটিত ছাত্র–জনতার অভ্যুত্থানকে বোঝানো হয়।

**এছাড়াও জুলাই বিপ্লব** দ্বারা বুঝানো হতে পারে:
* জুলাই বিপ্লব, ১৮৩০ সালে ফ্রান্সে সংগঠিত একটি বিপ্লব
* জুলাই বিপ্লব, ১৯২৫ সালে ইকুয়েডরে সংগঠিত সেনা-জনতার আন্দোলন
* ১৪ জুলাই বিপ্লব- ১৯৫৮ সালের ১৪ জুলাই সংঘটিত হয়।
* ১৭ জুলাই বিপ্লব- ১৭ জুলাই বিপ্লব ১৯৬৮ সালে ইরাকে সংঘটিত একটি রক্তপাতহীন অভ্যুত্থান।
মার্ক এন্টনী

**মার্ক এন্টনী** (জন্ম: **মার্ক অ্যান্থনি মুনিজ**, ১৬ সেপ্টেম্বর, ১৯৬৮) একজন আমেরিকান গায়ক, গীতিকার, অভিনেতা এবং রেকর্ড প্রযোজক। তিনি মূলত লাতিন সংগীতের জন্য বিখ্যাত, বিশেষ করে সালসা এবং রোমান্টিক গানের ক্ষেত্রে। মার্ক এন্টনী লাতিন সংগীতের অন্যতম প্রধান শিল্পী হিসেবে স্বীকৃত এবং তার অসাধারণ ভোকাল শৈলীর জন্য তিনি পরিচিত।

## প্রাথমিক জীবন
মার্ক অ্যান্থনি মুনিজ ১৯৬৮ সালের ১৬ সেপ্টেম্বর নিউ ইয়র্ক সিটিতে পুয়ের্তো রিকান অভিবাসী পরিবারের সন্তান হিসেবে জন্মগ্রহণ করেন। ছোটবেলায় গির্জার কোরাসে গান গাওয়ার মাধ্যমে তার সংগীত জীবন শুরু হয়।

## সংগীত জীবন
মার্ক এন্টনী প্রথমে ফ্রিস্টাইল এবং ডান্স মিউজিকে কাজ শুরু করেন, তবে ১৯৯৩ সালে স্প্যানিশ ভাষায় তার প্রথম অ্যালবাম ***Otra Nota*** প্রকাশিত হওয়ার পর তিনি সালসা মিউজিকে মনোনিবেশ করেন। তার উল্লেখযোগ্য জনপ্রিয় গানের মধ্যে রয়েছে "Vivir Mi Vida," "Te Conozco Bien," এবং "Ahora Quien।" তিনি স্প্যানিশ এবং ইংরেজি উভয় ভাষায় গান করেন, যা তাকে আন্তর্জাতিক শ্রোতাদের কাছে জনপ্রিয় করে তুলেছে।

তার অ্যালবামগুলির মধ্যে ***Contra la Corriente*** (১৯৯৭) এবং ***Valió la Pena*** (২০০৪) তাকে আন্তর্জাতিক খ্যাতি এনে দেয়। মার্ক এন্টনী ৭০ মিলিয়নেরও বেশি অ্যালবাম বিক্রি করেছেন এবং গ্র্যামি ও ল্যাটিন গ্র্যামি পুরস্কারসহ অসংখ্য পুরস্কার অর্জন করেছেন।

## অভিনয় জীবন
মার্ক এন্টনী তার অভিনয় জীবনেও সফলতা অর্জন করেন। তিনি বিভিন্ন চলচ্চিত্রে অভিনয় করেছেন, যার মধ্যে উল্লেখযোগ্য হলো ***Man on Fire*** (২০০৪), ***El Cantante*** (২০০৬), এবং ***Bringing Out the Dead*** (১৯৯৯)।

## ব্যক্তিগত জীবন
মার্ক এন্টনী'র ব্যক্তিগত জীবন বিভিন্ন সময়ে আলোচনায় এসেছে। তিনি বিখ্যাত গায়িকা জেনিফার লোপেজের সঙ্গে বিবাহবন্ধনে আবদ্ধ ছিলেন, এবং তাদের দুটি সন্তান রয়েছে। এছাড়াও, তিনি মিস ইউনিভার্স বিজয়ী শ্যানন দে লিমার সঙ্গে বিবাহিত ছিলেন।

## মানবিক কার্যক্রম
মার্ক এন্টনী দাতব্য কার্যক্রমেও সক্রিয় ভূমিকা পালন করেন। তিনি ***Maestro Cares Foundation*** নামে একটি দাতব্য সংস্থা প্রতিষ্ঠা করেছেন, যা লাতিন আমেরিকার সুবিধাবঞ্চিত শিশুদের সহায়তা করে।

## পুরস্কার ও সম্মাননা
মার্ক এন্টনী তার কর্মজীবনে অসংখ্য পুরস্কার ও সম্মাননা অর্জন করেছেন, যার মধ্যে উল্লেখযোগ্য:
* ৩টি গ্র্যামি অ্যাওয়ার্ড
* ৬টি ল্যাটিন গ্র্যামি অ্যাওয়ার্ড
* অসংখ্য বিলবোর্ড ল্যাটিন মিউজিক অ্যাওয়ার্ড

## ডিসকোগ্রাফি (বাছাইকৃত)
* ***Otra Nota*** (১৯৯৩)
* ***Todo a Su Tiempo*** (১৯৯৫)
* ***Contra la Corriente*** (১৯৯৭)
* ***Marc Anthony*** (১৯৯৯)
* ***Mended*** (২০০২)
* ***Valió la Pena*** (২০০৪)
* ***3.0*** (২০১৩)

## চলচ্চিত্র (বাছাইকৃত)
* ***Man on Fire*** (২০০৪)
* ***El Cantante*** (২০০৬)
* ***Bringing Out the Dead*** (১৯৯৯)

## বহিঃসংযোগ
* মার্ক এন্টনী'র অফিসিয়াল ওয়েবসাইট
* মার্ক এন্টনী'র ইন্সটাগ্রাম
* Maestro Cares Foundation
ঝুনা চৌধুরী

**ঝুনা চৌধুরী** (জন্ম: ১১ মার্চ ১৯৫৬) হলেন একজন বাংলাদেশী অভিনেতা। জহিরুল হক পরিচালিত 'ইয়ে করে বিয়ে' চলচ্চিত্রের মাধ্যমে বড় পর্দায় তার আত্মপ্রকাশ ঘটে।

## প্রাথমিক জীবন
ঝুনা চৌধুরী ১৯৫৬ সালের ১১ মার্চ সিলেট বিভাগের হবিগঞ্জ জেলায় জন্মগ্রহণ করেন।

## চলচ্চিত্রের তালিকা

## তথ্যসূত্র


## বহিঃসংযোগ

* 
* 

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সিলেট বিভাগের ব্যক্তি
বিষয়শ্রেণী:হবিগঞ্জ জেলার ব্যক্তি
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বাংলাদেশী চলচ্চিত্র অভিনেতা
৩৬-২৪-৩৬

***৩৬-২৪-৩৬*** হলো ২০২৪ সালের একটি বাংলা ভাষার বাংলাদেশী হাস্যরসাত্মক প্রণয়ধর্মী চলচ্চিত্র। ছবিয়াল ও চরকির ব্যানারে পরিচালনা করেছেন রেজাউর রহমান। রেজাউর রহমান, কারিনা কায়সার ও মোনতাসির মান্নানের রচনায় সিনেমার মূল চরিত্রে অভিনয় করেছেন প্রার্থনা ফারদিন দীঘি, সৈয়দ জামান শাওন এবং কারিনা কায়সার। যা ‘মিনিস্ট্রি অব লাভ’ প্রজেক্টের পঞ্চম সিনেমা। যা ৮ নভেম্বর বাংলাদেশের প্রেক্ষাগৃহে মুক্তি পায়।

## অভিনয়শিল্পী
* কারিনা কায়সার -  সায়রা, একজন মেধাবী ও সফল বিবাহ অনুষ্ঠান পরিকল্পনাকারী।
* সৈয়দ জামান শাওন - তাহসির
* প্রার্থনা ফারদিন দীঘি - প্রিয়ন্তী
* আবু হুরায়রা তানভীর
* শহীদুল আলম সাচ্চু - প্রিয়ন্তীর বাবা
* গোলাম কিবরিয়া তানভীর
* মিলি বাশার - ভাবি
* মানস বন্দ্যোপাধ্যায়
* রোজী সিদ্দিকী
* শামীমা নাজনীন

## মুক্তি
২০২৪ সালের জুলাইতে ‘৩৬-২৪-৩৬’ ওয়েব চলচ্চিত্র হিসেবে ১৮ জুলাই ওটিটি প্ল্যাটফর্ম চরকিতে মুক্তির কথা ছিল । তবে রাজনৈতিক পরিস্থিতির কারণে মুক্তি দেয়া সম্ভব হয়নি। এরপর ৮ই নভেম্বর আহসান সারোয়ার পরিচালিত রং ঢং চলচ্চিত্রের সাথে সংঘর্ষে ২৩টি প্রেক্ষাগৃহে মুক্তি পায়।

সিনেমাটি বাংলাদেশ চলচ্চিত্র সার্টিফিকেশন বোর্ড থেকে ইউ (ইউনিভার্সাল) গ্রেডে সেন্সর সার্টিফিকেট পায়।

## আরো দেখুন
* মিনিস্ট্রি অব লাভ
* ফরগেট মি নট 
* কাছের মানুষ দূরে থুইয়া

## তথ্যসূত্র
 

## বহিঃসংযোগ

* 
*

বিষয়শ্রেণী:চরকির মৌলিক চলচ্চিত্র
বিষয়শ্রেণী:মিনিস্ট্রি অব লাভ, চরকি
বিষয়শ্রেণী:২০২৪-এর চলচ্চিত্র
বিষয়শ্রেণী:২০২৪-এর প্রণয়ধর্মী চলচ্চিত্র
বিষয়শ্রেণী:২০২৪-এর প্রণয়ধর্মী হাস্যরসাত্মক চলচ্চিত্র
বিষয়শ্রেণী:২০২৪-এর বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:রেজাউর রহমান পরিচালিত চলচ্চিত্র
বিষয়শ্রেণী:২০২৪-এর বাংলাদেশী চলচ্চিত্র
২০২৪–২৫ নিউজিল্যান্ড ক্রিকেট দলের ভারত সফর

নিউজিল্যান্ড ক্রিকেট দল ভারত ক্রিকেট দলের সাথে খেলার জন্য ২০২৪ সালের অক্টোবর এবং নভেম্বর মাসে ভারত সফর করছিল। সফরটি তিনটি টেস্ট ম্যাচ নিয়ে গঠিত। টেস্ট সিরিজটি ২০২৩–২০২৫ আইসিসি বিশ্ব টেস্ট চ্যাম্পিয়নশিপের অংশ। ২০২৪ সালের জুনে, ভারতীয় ক্রিকেট কন্ট্রোল বোর্ড (বিসিসিআই) ২০২৪–২৫ হোম আন্তর্জাতিক মৌসুমের অংশ হিসাবে সফরের জন্য ফিক্সচার নিশ্চিত করেছিলেন।

সিরিজের আগে, নিউজিল্যান্ড ভারতে মাত্র দুটি টেস্ট ম্যাচ জিতেছিল, তাদের সর্বশেষ জয়টি ১৯৮৮–৮৯ মৌসুমে এসেছিল। নিউজিল্যান্ড সিরিজের তিনটি টেস্টই জিতেছিল, প্রক্রিয়াটিতে বেশ কয়েকটি রেকর্ড স্থাপন করেছিল, যার মধ্যে ভারতে তাদের প্রথম সিরিজ জয় এবং ঘরের মাঠে টেস্ট সিরিজে ভারতকে ৩-০ ব্যবধানে হোয়াইটওয়াশ করার প্রথম উদাহরণ রয়েছে। ২০১২ সালে ইংল্যান্ড তাদের হারানোর পর ঘরের মাঠে এটি ভারতের প্রথম টেস্ট সিরিজ পরাজয় ছিল।

## দলীয় সদস্য

নিউজিল্যান্ড কেবল প্রথম ম্যাচের জন্য মাইকেল ব্রেসওয়েলকে এবং দ্বিতীয় এবং তৃতীয় ম্যাচের জন্য ইশ সোধিকে মনোনীত করেছিল। ১৫ অক্টোবর ২০২৪-এ, হাঁটুর আঘাতের কারণে বেন সিয়ার্সকে টেস্ট সিরিজ থেকে বাদ দেওয়া হয়েছিল, জ্যাকব ডাফি তার স্থলাভিষিক্ত হিসাবে নামকরণ করা হয়েছিল।

ভারতের দলের রিজার্ভ হিসেবে হর্ষিত রানা, নিতিশ কুমার রেড্ডি, মায়াঙ্ক যাদব ও প্রসিধ কৃষ্ণার নাম ঘোষণা করেছিলেন। ২০ অক্টোবর ২০২৪-এ, ওয়াশিংটন সুন্দর দ্বিতীয় এবং তৃতীয় টেস্টের জন্য ভারতের স্কোয়াডে যুক্ত করা হয়েছিল। ২২ অক্টোবর ২০২৪-এ, কুঁচকির টানে পুনর্বাসনের কারণে কেন উইলিয়ামসন দ্বিতীয় টেস্ট থেকে ছিটকে যান। তিনি এর আগে একই কারণে প্রথম টেস্ট মিস করেছিলেন। ২৯ অক্টোবর ২০২৪-এ, উইলিয়ামসন তৃতীয় টেস্ট থেকে ছিটকে যান।

## টেস্ট সিরিজ
### ১ম টেস্ট

### ২য় টেস্ট

### ৩য় টেস্ট

## টীকা

## তথ্যসূত্র

## বহিঃসংযোগ
*ইএসপিএন ক্রিকইনফোতে সিরিজ হোম

বিষয়শ্রেণী:২০২৪-এ নিউজিল্যান্ড ক্রিকেট
বিষয়শ্রেণী:২০২৪-এ ভারতীয় ক্রিকেট
বিষয়শ্রেণী:নিউজিল্যান্ড ক্রিকেট দলের ভারত সফর
বিষয়শ্রেণী:২০২৪-২৫ আন্তর্জাতিক ক্রিকেট প্রতিযোগিতা
চরিত্র (২০২৪-এর চলচ্চিত্র)

**চরিত্র** ২০২৪ সালের একটি বাংলা ভাষার বাংলাদেশী প্রনয়ধর্মী নাট্য চলচ্চিত্র। ডিএন বাংলার ব্যানারে পরিচালনার পাশাপাশি কাহিনি, সংলাপ ও চিত্রনাট্য লিখেছেন দ্বীন ইসলাম। প্রধান চরিত্রে অভিনয় করেছেন দ্বীন ভাই, ফরহাদ, কান্তানুর, মিস্টি মারিয়া, সমু চৌধুরী, ফারুক আহমেদ এবং বড়দা মিঠু। যা ১৮ই অক্টোবর বাংলাদেশের প্রেক্ষাগৃহে মুক্তি পায়।

এস এম রনির চিত্রগ্রহণে সম্পাদনা করেছেন দ্বীন ইসলাম এবং সুরারোপ করেছেন বেলাল মাহমুদ।

## অভিনয়শিল্পী
* ফরহাদ কান্তানুর
* মিস্টি মারিয়া
* সোমু চৌধুরী
* ফারুক আহমেদ
* মাহমুদুল ইসলাম মিঠু
* মাসুম আজিজ
* আমীর সিরাজী
* গুলশান আরা পপি
* শম্পা নিজাম
* এস এম বান্টি
* বলাক
* দ্বীন ইসলাম
## সঙ্গীত
চলচ্চিত্রে মোট ৩টি গান রয়েছে। গানগুলোতে কণ্ঠ দিয়েছেন ফজলুর রহমান বাবু, রিংকু ও চঞ্চল। সংগীত পরিচালনা করেছেন বেলাল হোসেন চঞ্চল, পূর্ণ মিলন। আবহ সংগীত করেছেন আশ্রাফুল।

## মুক্তি
চলচ্চিত্রটি ২০২৪ সালের ১৮ই অক্টোবর মির্জা সাখাওয়াৎ হোসেন পরিচালিত হৈমন্তীর ইতিকথা চলচ্চিত্রের সাথে সংঘর্ষে ৪টি প্রেক্ষাগৃহে মুক্তি পায়।

২০২৪ সালের ১০ই অক্টোবর ইউটিউবে ট্রেইলার প্রকাশ করা হয়।

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:দ্বীন ইসলাম পরিচালিত চলচ্চিত্র
বিষয়শ্রেণী:২০২৪-এর বাংলাদেশী চলচ্চিত্র
মজিবুর রহমান (শিল্পপতি)

**মজিবুর রহমান** (জন্ম: ২৭ ডিসেম্বর ১৯৪৭) বাংলাদেশের বিআরবি গ্রুপের প্রতিষ্ঠাতা ও চেয়ারম্যান। রাষ্ট্রপতির শিল্প উন্নয়ন পুরস্কার-২০১৯–এ (বৃহৎ শিল্প) যৌথভাবে প্রথম হয়েছেন। তিনি একজন বাণিজ্যিকভাবে গুরুত্বপূর্ণ ব্যক্তি (সিআইপি)।

## ব্যক্তিগত জীবন

মুজিবুর রহমান ১৯৪৭ সালের ২৭ ডিসেম্বর কুষ্টিয়া সদর উপজেলার হাটশ হরিপুর ইউনিয়নের বোয়ালদাহ গ্রামে এক মুসলিম পরিবারে। তার পিতার নাম কিয়াম উদ্দিন মালিথা ও মাতার নাম ছিরাতুন্নেছা। ব্যক্তিগত জীবনে তিনি ২ পুত্র ও ১ কন্যা সন্তানের জনক। 

## কর্ম জীবন

মুজিবুর রহমান ১৯৫৯ সালে হার্ডওয়্যার এবং সরবরাহকারী ব্যবসায়ী হিসাবে তার কর্মজীবন শুরু করেন। ১৯৭৮ সালে বিআরবি গ্রুপ প্রতিষ্ঠিত করেন।

## পুরস্কার

* শের-ই-বাংলা জাতীয় শিল্প একাডেমী স্বর্ণ পদক (১৯৯৭)
* শহীদ সোহরাওয়ার্দি জাতীয় পুরস্কার (২০০১)
* আর্ক অব গোল্ডেন আমেরিকা এওয়ার্ড (১০ম)

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কুষ্টিয়ার ব্যক্তি
বিষয়শ্রেণী:বাংলাদেশী সমাজকর্মী
বিষয়শ্রেণী:বাংলাদেশী শিল্পপতি
বিষয়শ্রেণী:বিআরবি গ্রুপ
বিষয়শ্রেণী:কুষ্টিয়া সদর উপজেলার ব্যক্তি
বিষয়শ্রেণী:খুলনা বিভাগের ব্যবসায়ী
বরিশাল মহাশ্মশান

**বরিশাল মহাশ্মশান** উপমহাদেশের সবচেয়ে বড় এবং প্রায় ২০০ বছরের প্রাচীন একটি শ্মশান। ১৯২৭ সাল থেকে এই শ্মশানে  উপমহাদেশের সর্ববৃহৎ দীপাবলি উৎসব পালিত হয়ে আসছে।

## অবস্থান ও গঠন
বরিশাল নগরীর কাউনিয়ায় এই মহাশ্মশানের অবস্থান। শ্মশানটি প্রায় ২০০ বছর আগে ৫ একর ৯৬ শতাংশ জমির ওপর প্রতিষ্ঠিত হয়। নতুন পুরনো মিলিয়ে মহাশ্মশানে ৬১ হাজারেরও বেশি সমাধি রয়েছে। এরমধ্যে ৫০ হাজারের অধিক পাকা, ১০ হাজার কাঁচা মঠ রয়েছে। এছাড়া ৮০০ মঠ রয়েছে যাদের স্বজনরা এই দেশে নেই, সেসব মঠ হলুদ রং করা হয়েছে। স্বজন না থাকা মঠগুলোতে কমিটির পক্ষ থেকে মোমবাতি প্রজ্বালন করা হয়ে থাকে।

## ইতিহাস
বরিশাল নগরীর পশ্চিম কাউনিয়া ও নতুন বাজার এলাকায় ৬ একর জমির উপর এ মহাশ্মশানের জন্ম বরিশাল নগরীর পত্তনের পূর্বেই। ইতিহাস থেকে জানা যায় ধর্ণাঢ্য জমিদারদের আর্থিক সহায়তায় নতুন বাজারে প্রথম মহাশ্মশান স্থাপিত হয়। পরে তা কাউনিয়া পর্যন্ত বিস্তৃত হয়।

## দীপাবলি উৎসব
বরিশালের এই শ্মশানে ১৯২৭ সাল থেকে উপমহাদেশের সর্ববৃহৎ দীপাবলি উৎসব উদযাপিত হয়ে আসছে। প্রতি বছর পূর্ব পুরুষের সমাধিতে শ্রদ্ধা জানাতে দীপাবলির সময় ভারত, নেপালসহ দেশের বিভিন্ন স্থান থেকে ১০-১৫ হাজার মানুষ এখানে আসেন।

কালীপূজার আগেরদিন ভূত চতুর্দশীর পুন্য তিথীতে প্রতিবছর হিন্দুধর্মাবলম্বীরা তাদের প্রয়াত স্বজনদের সমাধিতে দ্বীপ জ্বালিয়ে শ্রদ্ধা নিবেদন করেন। প্রিয়জনের স্মৃতির উদ্দেশ্যে জ্বালানো মোমের আলোয় আলোকিত হয়ে ওঠে পুরো শ্মশান। পাশাপাশি প্রয়াত স্বজনদের সমাধি ফুল দিয়ে সাজিয়ে প্রয়াত প্রিয়জনের উদ্দেশে তার সমাধিস্থলে নিবেদন করেন প্রয়াতের পছন্দের নানা ধরনের খাবার। দুই দিনব্যাপী এই শ্মশানে চলে দীপাবলি উৎসব।

## উল্লেখযোগ্য শেষকৃত্য
* সত্যানন্দ দাশ - জীবনানন্দ দাশের পিতা
* সর্বানন্দা দাশ - জীবনানন্দ দাশের পিতামহ
* দেবেন্দ্রনাথ ঘোষ 
* কালিচন্দ্র ঘোষ
* মনোরমা বসু
* অশ্বিনীকুমার দত্ত - বাঙালি রাজনীতিবিদ, সমাজসেবক এবং লেখক (*মৃত্যুর ৮০ বছর পর ২০১২ সালে ভারতের [[কেওড়াতলা মহাশ্মশান]] থেকে চিতাভস্য এনে এ মহামশ্মশানে স্থাপন করা হয়*)

## তথ্যসূত্র

বিষয়শ্রেণী:শ্মশানকালী
বিষয়শ্রেণী:বরিশাল
বিষয়শ্রেণী:বাংলাদেশের শ্মশান
বিষয়শ্রেণী:বরিশাল বিভাগের ভবন ও স্থাপনা
জিনিয়ো ভানহোসডেন

**জিনিয়ো ভানহোসডেন** (; জন্ম: ২৯ জুলাই ১৯৯৯) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লিগের শীর্ষ স্তর বেলজীয় প্রথম বিভাগ এ-এর ক্লাব স্ট্যান্ডার্ড লিয়েজ এবং বেলজিয়াম জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০১৪ সালে, ভানহোসডেন বেলজিয়াম অনূর্ধ্ব-১৬ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

## প্রারম্ভিক জীবন
জিনিয়ো ভানহোসডেন ১৯৯৯ সালের ২৯শে জুলাই তারিখে বেলজিয়ামের হাসেল্টে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ভানহোসডেন বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। বেলজিয়ামের বয়সভিত্তিক দলের হয়ে তিনি প্রায় ৫ বছরে ৪০ ম্যাচে অংশগ্রহণ করে ৯টি গোল করেছেন।

২০২০ সালের ৮ই অক্টোবর তারিখে, ২১ বছর, ২ মাস ও ৯ দিন বয়সে, ডান পায়ে ফুটবল খেলায় পারদর্শী ভানহোসডেন কোত দিভোয়ারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি কোত দিভোয়ার ১–১ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে ভানহোসডেন সর্বমোট ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বেলজীয় পুরুষ ফুটবলার
বিষয়শ্রেণী:স্ট্যান্ডার্ড লিয়েজের খেলোয়াড়
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:বেলজিয়ামের আন্তর্জাতিক যুব ফুটবলার
বিষয়শ্রেণী:বেলজিয়ামের অনূর্ধ্ব-১৭ আন্তর্জাতিক ফুটবলার
বিষয়শ্রেণী:বেলজিয়ামের অনূর্ধ্ব-১৯ আন্তর্জাতিক ফুটবলার
বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার
বিষয়শ্রেণী:বেলজিয়ামের পুরুষ আন্তর্জাতিক ফুটবলার
বিষয়শ্রেণী:ইন্টার মিলানের খেলোয়াড়
বিষয়শ্রেণী:জেনোয়া ক্রিকেট অ্যান্ড ফুটবল ক্লাবের খেলোয়াড়
বিষয়শ্রেণী:রয়্যাল ফুটবল ক্লাব মেখেলেনের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:বেলজীয় প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:প্রিমেরা ফেদেরাসিওনের খেলোয়াড়
বিষয়শ্রেণী:স্পেনে বেলজীয় প্রবাসী ক্রীড়াবিদ
রেজাউল করিম (নগর পরিকল্পনাবিদ)

**রেজাউল করিম** একজন বাংলাদেশী নগর পরিকল্পনাবিদ। তিনি খুলনা বিশ্ববিদ্যালয়ের নগর ও গ্রামীণ পরিকল্পনা ডিসিপ্লিনের অধ্যাপক এবং বিশ্ববিদ্যালয়টির বর্তমান উপাচার্য।

## শিক্ষাজীবন
রেজাউল ১৯৭৫ সালে ঢাকার তেজগাঁও পলিটেকনিক হাই স্কুল থেকে এসএসসি এবং ১৯৭৭ সালে নটর ডেম কলেজ থেকে এইচএসসি পাস করেন। তিনি ১৯৮১ সালে বাংলাদেশ কৃষি বিশ্ববিদ্যালয় থেকে কৃষি প্রকৌশলে বিএসসি এবং ১৯৮৫ সালে বাংলাদেশ প্রকৌশল বিশ্ববিদ্যালয় (বুয়েট) থেকে নগর ও অঞ্চল পরিকল্পনায় স্নাতকোত্তর ডিগ্রি অর্জন করেন। ১৯৯৫ সালে তিনি কানাডার অন্টারিওতে স্যার স্যান্ডফোর্ড ফ্লেমিং কলেজ অব অ্যাপ্লাইড আর্টস অ্যান্ড টেকনোলজি থেকে ভৌগোলিক তথ্য পদ্ধতির প্রয়োগ বিষয়ে একটি বিশেষায়িত স্নাতকোত্তর কোর্স সম্পন্ন করেন। রাজশাহী বিশ্ববিদ্যালয়ের ভূগোল ও পরিবেশ বিভাগ থেকে ২০০০ সালে তিনি পিএইচডি ডিগ্রি লাভ করেন। এছাড়া, ২০০৭ সালে তিনি যুক্তরাজ্যের লন্ডন বিশ্ববিদ্যালয়ের বার্কবেক কলেজ থেকে কমিউনিটি লিডারশিপ বিষয়ে একটি সার্টিফিকেট কোর্স সম্পন্ন করেন।

## কর্মজীবন
রেজাউল করিম ১৯৮৩ থেকে ১৯৮৪ সাল পর্যন্ত বাংলাদেশ কৃষি গবেষণা কাউন্সিলে বৈজ্ঞানিক কর্মকর্তার পদে কর্মরত ছিলেন। এরপর তিনি ১৯৮৭ থেকে ১৯৮৮ সাল পর্যন্ত রাজধানী উন্নয়ন কর্তৃপক্ষে (রাজউক) শহর পরিকল্পনা পরামর্শক হিসেবে কাজ করেন। তিনি ১৯৮৮ থেকে ১৯৯১ সাল পর্যন্ত পরিকল্পনা মন্ত্রণালয়ের বাস্তবায়ন পরিবীক্ষণ ও মূল্যায়ন বিভাগে সহকারী পরিচালক হিসেবে দায়িত্ব পালন করেন। ১৯৯১ সালে তিনি খুলনা বিশ্ববিদ্যালয়ের নগর ও গ্রামীণ পরিকল্পনা ডিসিপ্লিনে সহকারী অধ্যাপক হিসেবে শিক্ষকতা শুরু করেন এবং পরবর্তীকালে ওই ডিসিপ্লিনের অধ্যাপক পদে উন্নীত হন।

অধ্যাপনার পাশাপাশি তিনি খুলনা বিশ্ববিদ্যালয়ের সিনেট ও সিন্ডিকেট সদস্য, বিজ্ঞান প্রকৌশল ও প্রযুক্তিবিদ্যা স্কুলের ডিন, ইনস্টিটিউশনাল কোয়ালিটি অ্যাস্যুরেন্স সেলের পরিচালক, ছাত্র বিষয়ক পরিচালক এবং নগর ও গ্রামীণ পরিকল্পনা ডিসিপ্লিনের প্রধানসহ বিভিন্ন গুরুত্বপূর্ণ দায়িত্ব পালন করেছেন। এছাড়া, তিনি জাতীয় ও আন্তর্জাতিক বিভিন্ন প্রতিষ্ঠানের পরামর্শক হিসেবেও কাজ করেছেন।

২০২৪ সালের ১৭ অক্টোবর তিনি খুলনা বিশ্ববিদ্যালয়ের উপাচার্য নিযুক্ত হন এবং ২০ অক্টোবর আনুষ্ঠানিকভাবে দায়িত্ব গ্রহণ করেন। উল্লেখ্য, তিনি খুলনা বিশ্ববিদ্যালয়ের শিক্ষকদের মধ্য থেকে ওই বিশ্ববিদ্যালয়ে নিয়োগপ্রাপ্ত তৃতীয় উপাচার্য।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:খুলনা বিশ্ববিদ্যালয়ের শিক্ষক
বিষয়শ্রেণী:খুলনা বিশ্ববিদ্যালয়ের উপাচার্য
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
দিলীপ কুমার বড়ুয়া

**দিলীপ কুমার বড়ুয়া** একজন বাংলাদেশী অধ্যাপক। তিনি ঢাকা বিশ্ববিদ্যালয়ের পালি ও বুদ্ধিস্ট স্টাডিজ বিভাগের অধ্যাপক এবং কিশোরগঞ্জ বিশ্ববিদ্যালয়ের দ্বিতীয় উপাচার্য।

## শিক্ষাজীবন
দিলীপ বড়ুয়া ঢাকা বিশ্ববিদ্যালয়ের সংস্কৃত ও পালি বিভাগ থেকে ১৯৮৮ সালে স্নাতক (সম্মান) ডিগ্রি এবং ১৯৮৯ সালে স্নাতকোত্তর ডিগ্রি অর্জন করেন। স্নাতক পরীক্ষায় প্রথম শ্রেণিতে প্রথম স্থান অধিকার করার জন্য তিনি বিবেকানন্দ পুরস্কারে ভূষিত হন। পরবর্তীকালে তিনি ২০০০ সালে জাপানের আইচি গাকুইন বিশ্ববিদ্যালয় থেকে বৌদ্ধ শিক্ষা বিষয়ে পিএইচডি ডিগ্রি লাভ করেন।

## কর্মজীবন
দিলীপ কুমার বড়ুয়া ১৯৯৫ সালে ঢাকা বিশ্ববিদ্যালয়ের সংস্কৃত ও পালি বিভাগে প্রভাষক হিসেবে তার কর্মজীবন শুরু করেন। পর্যায়ক্রমে তিনি ২০০৩ সালে সহকারী অধ্যাপক এবং ২০০৬ সালে সহযোগী অধ্যাপক পদে পদোন্নতি লাভ করেন। ২০০৬ সালে সংস্কৃত ও পালি বিভাগ পৃথক হয়ে সংস্কৃত বিভাগ এবং পালি ও বুদ্ধিস্ট স্টাডিজ বিভাগ নামে দুটি স্বতন্ত্র বিভাগ যাত্রা শুরু করলে তিনি পালি ও বুদ্ধিস্ট স্টাডিজ বিভাগে শিক্ষকতা শুরু করেন। ২০০৮ সালে তিনি ওই বিভাগের অধ্যাপক পদে উন্নীত হন। অধ্যাপনার পাশাপাশি তিনি ঢাকা বিশ্ববিদ্যালয়ের পালি ও বুদ্ধিস্ট স্টাডিজ বিভাগের সভাপতি, সেন্টার ফর বৌদ্ধ হেরিটেজ অ্যান্ড কালচার-এর পরিচালক এবং জগন্নাথ হলের হাউস টিউটর হিসেবে দায়িত্ব পালন করেন। এছাড়া তিনি বাংলাদেশ বৌদ্ধ কৃষ্টি প্রচার সংঘের সাংগঠনিক সম্পাদক এবং সহ-সভাপতি হিসেবেও গুরুত্বপূর্ণ ভূমিকা পালন করেছেন।

২০২৪ সালের ১৭ অক্টোবর তিনি কিশোরগঞ্জ বিশ্ববিদ্যালয়ের দ্বিতীয় উপাচার্য হিসেবে নিয়োগ লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের অধ্যাপক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কিশোরগঞ্জ বিশ্ববিদ্যালয়ের উপাচার্য